**Suir** (irsk: *An tSiúir* eller *Abhainn na Siúire*) er en elv p i Irland som sammen med to andre elver kalles for »De tre søstre»; de andre to er Barrow og Nore. Suir flyter ut i Atlanterhavet gjennom byen Waterford eter en distanse på 185 km. Etymologien til elvens navn, *Suir* eller *An tSiúir*, er uklar.

Elvens løp
----------

Woodstown Beach i Waterford, langs Suirs elvemunning
Elven Suir har sitt utspring i skråingene av fjellet Devil's Bit, like nord for Templemore i grevskapet Tipperary. Den renner så sørover gjennom Loughmore, Thurles, Holycross, Golden og Knockgraffon. Etter at elvene Aherlow og Tar har rent inn i den vender den mot øst ved Comeraghfjellene. Den markerer grensen mellom grevskapene Waterford og Kilkenny. Deretter renner den gjennom Cahir, Clonmel og Carrick-on-Suir før den når Waterford. Der møter den Barrow ved Cheekpoint og renner ut i en stor estuar hvor Waterfords havn ligger og som kan håndtere store skip på 2000 dødvekttonn.

Historie
--------

Suir er kjent på irsk som *Siúr*, og det antas at den nåværende stavemåten på engelsk med u og i omvendt skyldes en feil. Edmund Spenser (1552–1599), forfatter av *The Fairie Queene*, i hans skrifter under elisabethansk tid mens han var hjemmehørende i grevskapet Cork, referert til «gentle Shure», sannsynligvis fonetisk korrekte for perioden.

Tidlig på 2000-tallet ble det avdekket levninger av en meget stor bosetning av norrøne nordboere, eller vikinger, ved en bue i elven ved bredden av Woodstown, 9 km oppstrøms for Waterford. De arkeologiske undesøkelsen har utviklet forståelsen av de eldste fasene av vikingangrep i Irland og etableringen av nordboere i faste handelsbosetninger på Irland.

Beskrivelse
-----------

Oppsamlingsfeltet til Suir er 3 610 km2. Dens langsiktige gjennomsnittlige strømningshastighet er 76,9 kubikkmeter per sekund (m3/s), omtrent dobbelt så mye som enten elven Barrow (37,4 m3/s) eller elven Nore (42,9 m3/s) før disse går sammen, men litt mindre enn Barrow-strømmen når den møter Suir 20 km nedstrøms (over 80 m3/s).

Fiske
-----

Elven er populær blant sportsfiskere, den har rikelige reserver av ørret og laks. Gjennomsnittlig størrelse på ørreten varierer fra rundt 340 g til 900 g i forskjellige områder, avhengig av habitatet. Levetiden deres er relativt kort og få ørreter overstiger 4 år. Mens Suir har rekorden for en laks tatt fra en irsk elv (vekt 26 kg, tatt på flue i 1874), som tilfellet er i mange andre atlantiske elver, har laksebestanden vært i tilbakegang de siste årene.

Bilder
------

* Suir ved Ardfinnan i Tipperary.Suir ved Ardfinnan i Tipperary.
* Suir fra Mount Congreve Gardens i Waterford.Suir fra Mount Congreve Gardens i Waterford.
* Broen Kilsheelan hvor regionsveien R706 krysser Suir.Broen Kilsheelan hvor regionsveien R706 krysser Suir.
* Suir ved Waterford.Suir ved Waterford.

Referanser
----------

1. ↑  «An tSiúir / River Suir», *Placenames Database of Ireland*
2. ↑  Suir Story, *Tipperary Museum of Hidden History*
3. ↑  «12 Name Meanings of Ireland’s Major Rivers», *Brehon Academy* 3. desember 2019
4. ↑  Joyce, J.W. (1866-1869): «On Spencer's Irish Rivers» (PDF), *Proceedings of the Royal Irish Academy*, *10*, Royal Irish Academy; s. 1-13
5. ↑  «Woodstown a key site for understanding Vikings in 9th century Ireland», *Irish Archaeology* 8. april 2015
6. ↑   Roche, Barry (4. november 2014): Vikings settled near Waterford 50 years before city founded, *Irish Times*
7. 1 2   South Eastern River Basin District Management System, *Serbd.com* s. 38. Arkivert fra originalen den 3. mars 2016
8. ↑  «River Suir», *The Great Fishing Houses of Ireland* 2016
9. ↑  Taverner, Eric; Moore, John (2006): *The Angler's Weekend Book*. Read Books. ISBN 978-1-4067-9791-6; s. 495

Eksterne lenker
---------------

* Salmon Ireland Arkivert 28. desember 2009 hos Wayback Machine. informasjon om lakseelvene i Irland
* The Suir Navigation from Carrick to Clonmel

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames
 |